Endel Krepp
Endel Krepp (kuni 1935 Endel Grepp, 15. november 1908 Ilmjärve vald, Tartumaa – 14. veebruar 1983 Stockholm) oli eesti majandusgeograaf. Õppis 1929–1939 (lõpetas cum laude) Tartu Ülikoolis majandusteadust, 1939–1940 õigusteadust, mag. rer. oec. 1942 (Valdade majanduslik olukord ja territoriaalne ümberkorraldus Eestis). Eesti Üliõpilaste Seltsi vilistlane. Põgenes 1944 Rootsi. Eesti Rahvusfondi esimees. Ta valiti 1966., 1968. ja 1970. aastal Eesti Komitee Asemike Kogusse.